רוצחת הילדים מארי פראר
מארי פראר, פועלת ניקיון בת שש עשרה,; כחושה, חולת רככת, מכוערת ויתומה,; שום תיק במשטרה עד כה,; היא אשמה בזה; שהיא רצחה תינוק, והפרטים כדלקמן:; בחודש השני להריונה הלא חוקי,; ניסתה בעזרתה של עוד מוזגת מן הבר,; להיפטר מפרי ביטנה החלה להקיא,; הכאב החד נשכח מזמן, אך העובר נשאר.; נסו נא רבותיי לכבוש את זעמכם,; כי כל אדם ראוי לרחמים.; כי כל אדם ראוי לרחמים,; רחמים.; לשווא ניסתה הכל - ; תפילות, אמבטיות, מקלחות; את כל המדרגות שטפה במקום עבודתה.; לא פעם הכאב פילח אותה לחתיכות,; היא התפתלה מכאב אך את סודה היא; לא גילתה.; ואז בלילה מחדרה הצר והקופא,; בשארית כוחה למסדרון היא נגררה,; אל תוך בית הכיסא, ושם בחדר האפל,; ילדה את תינוקה, מתי ואיך, היא לא זכרה...; נסו נא רבותיי לכבוש את זעמכם,; כי כל אדם ראוי לרחמים,; כי כל אדם ראוי לרחמים,; רחמים.; וכשחזרה במסדרון בחושך אל חדרה,; החל פתאום הילד, כך אומרת היא, לבכות,; הוא לא חדל, והיא מן השכנים פחדה,; לכן באגרופים עליו החלה להכות.; הכתה בעיוורון ושוב ושוב עד שפסק,; ואז את התינוק לקחה לחדרה הדולף,; ושם חיבקה שעות את כל גופו המרוסק,; ורק עם בוקר היא אותו החביאה במרתף.; מארי פראר, פועלת ניקיון בת שש עשרה,; קטינה, חולת רככת, מכוערת, אומללה.; נידונה לתליה כל חטאנו רבותיי לפתע; משתקפים כראי אל מול חטאה שלה.; אתם המשתרעים כל לילה; על סדינים צחורים,; ומחייכים באושר מול תינוק לבוש פאר,; אל נא תבוזו ככה לחולשות החלשים,; חטאה היה גדול, אך כאבה - גדול יותר...; נסו נא רבותיי לכבוש את זעמכם,; כי כל אדם ראוי לרחמים,; כי כל אדם ראוי לרחמים,; רחמים.; 